open-index/open-wikipedia-markdown huggingface dataset:
חיים בנימיני

**חיים בנימיני** (נולד ב-1938), הוא קצין צה"ל בדימוס בדרגת תת-אלוף, היה מפקד חטיבת גולני, מפקד בית הספר לקצינים וקצין מודיעין ראשי בצה"ל, ולאחר מכן היה מנהל משאבי אנוש בחברת "סאיטקס" ובחברת "טבע" ומרצה אורח באוניברסיטת תל אביב.

## ביוגרפיה
בנימיני נולד בתל אביב וגדל ברמת גן, למד בתיכון חדש. התגייס לצה"ל ב-1956 והתנדב לצנחנים לגדוד הנח"ל המוצנח. בצנחנים הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לצנחנים כמפקד מחלקה. בנימיני המשיך ומילא תפקידי פיקוד בחטיבה בהם קצין מבצעים גדודי, מפקד פלוגה בגדוד 50. במלחמת ששת הימים לחם בקרבות ההבקעה ברפיח כסגן מפקד גדוד 890. שירת כשנה בענף ירדן במחלקת המחקר של אגף המודיעין. ב-1970 מונה למפקד גדוד 202 ופיקד עליו במלחמת ההתשה. בינואר 1971, השתתף כאחד ממפקדי הכוחות, בפשיטת צה"ל ללבנון במבצע "ברדס 20". שירת כראש ענף מבצעים במטכ"ל והיה שותף לתכנון מבצעי תגמול ופשיטות בלבנון.

בספטמבר 1973 קודם לדרגת אלוף-משנה ומונה למפקד בית הספר לקצינים, במלחמת יום הכיפורים פיקד על "כוח בישוף" שהורכב מצוערים וסגל בה"ד 1, ולחם בחזית המצרית. פיקד על חטיבת גולני בשנים 1975 עד 1976, בהמשך עבר לאגף המודיעין, כיהן כראש מחלקת האיסוף, ובשנים 1977–1979 כיהן כקצין מודיעין ראשי בדרגת תת-אלוף. לאחר לימודים בארצות הברית הדריך במכללה לביטחון לאומי. השתחרר משירות הקבע ב-1982.

לאחר שחרורו מונה למנהל משאבי אנוש בחברת סאיטקס ומילא תפקיד זה עד מאי 1988, בתקופת עבודתו עברה החברה תהליך של ארגון מחדש לאחר משבר קשה, שכלל פיטורי עובדים באופן נרחב. ב-1988 מונה לסמנכ"ל משאבי אנוש בחברת טבע תעשיות פרמצבטיות. הוא פרש מתפקידו ב-2004 והמשיך לשמש כיועץ מיוחד למנכ"ל ולהנהלה. בפברואר 2005 מונה לדירקטור חיצוני בגילת רשתות לווין.

בשנים 1997–2003 שימש מרצה אורח בתוכנית ללימודי עבודה באוניברסיטת תל אביב.

בנימיני בעל תואר ראשון בסוציולוגיה ומדעי המדינה מהאוניברסיטה העברית בירושלים (1964), תואר שני בהתנהגות ארגונית מאוניברסיטת שיקגו (1980) ותואר דוקטור בלימודי עבודה מאוניברסיטת תל אביב (2016).

## קישורים חיצוניים

* חיים בנימיני באתר חטיבת גולני.
* 

## הערות שוליים

קטגוריה:תתי-אלופים בצה"ל
קטגוריה:קציני מודיעין ראשיים
קטגוריה:מפקדי חטיבת גולני
קטגוריה:מפקדי בית הספר לקצינים של צה"ל
קטגוריה:מנהלים ישראלים
קטגוריה:בוגרי תיכון חדש
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת שיקגו
קטגוריה:בעלי תואר דוקטור מאוניברסיטת תל אביב
קטגוריה:מפקדי גדוד 202
קטגוריה:ראשי מחלקת איסוף
קטגוריה:עובדי טבע תעשיות פרמצבטיות
קטגוריה:חיילי חיל הרגלים במלחמת ששת הימים
קטגוריה:ישראלים שנולדו ב-1938
כיכר פייסל

**כיכר פייסל** היא כיכר עירונית בשכונת ואדי סאליב בחיפה.
[ממוזער|150px|[פייסל הראשון, מלך עיראק]]

## היסטוריה
הכיכר נמצאת על יד המקום בו שכן בעבר השער המזרחי בחומת חיפה העותמאנית, שנבנתה בשנת 1761 על ידי דאהר אל-עומר. הכיכר נוצרה עם היציאה מן החומות בתחילת המאה ה-19.

### תחנת הרכבת חיפה מזרח
בינואר 1904 נחנכה על יד הכיכר תחנת הרכבת חיפה מזרח, תחנת הקצה של רכבת העמק. בתקופת המנדט הבריטי הורחבה התחנה, ויצאו ממנה רכבות לשלוש יבשות שונות - אפריקה, אסיה ואירופה. בשנת 1946 פוצץ מבנה התחנה על ידי האצ"ל. מאז שנות ה-90 אין מעבר נוסעים בתחנה, והיא משמשת כתחנה תפעולית, כמחסן, כמוזיאון וכנקודת האפס של רכבת ישראל.

### האנדרטה למלך פייסל
בשנות השלושים של המאה ה-20 עבר בכיכר ארונו של פייסל הראשון, מלך עיראק, בדרכו משווייץ לעיראק דרך נמל חיפה. לרגל המאורע שונה שמה של הכיכר לשמה הנוכחי, והוקמה בה רחבה מרוצפת ואנדרטה. צורת האנדרטה כעמוד קטוע, ועל בסיסה קבועה כתובת בערבית: "לזכר העברת גופת הוד מלכותו, המנוח הגדול של הערבים, המלך פייסל הראשון", וכן אִמרה המיוחסת לפייסל: "העצמאות נלקחת ולא ניתנת - חירות העם בידיו". מיקום הרחבה והעמוד השתנה במהלך השנים בעקבות שינויים שנעשו בנתיבי הנסיעה. בתחילה שימשה הרחבה כמעגל תנועה והעמוד הוצב במרכזה, לאחר מכן בוטל מעגל התנועה והעמוד הוצב ממזרח לכביש ליד גדר בית הקברות, ולאחר מכן הועבר למקומו הנוכחי ממערב לכביש.

## מבנה הכיכר וסביבתה
מהכיכר יוצאים שדרות הפל"ים דרך העצמאות, רחוב חטיבת גולני (לפנים רחוב פייסל) ורחוב שיבת ציון. בסמוך עוברת דרך קיבוץ גלויות, שבה שוכן שוק הפשפשים. רוב שטח הכיכר משמש ככביש לתנועה הנוסעת בכיוון צפון-דרום, בחלקו נת"צ המשמש את המטרונית העוברת בכיכר. במערב הכיכר רחבה מרוצפת קטנה המשמשת בחלקה כחניון, ובה האנדרטה למלך פייסל. לידה בתים ערביים ישנים בני 2–5 קומות. בדרום הכיכר שטח דשא ופרחים, וממזרח לה נמצאים מבני תחנת הרכבת חיפה מזרח ההיסטורית, ובית קברות קטן של משפחת אל-חלילי. מעבר להם נמצאים פסי הרכבת של התחנה.

## גלריה

קובץ:Faisal Square, Haifa (3).JPG|הכיכר והאנדרטה. ברקע, מגדל המפרש
קובץ:תבליט אנדרטת פייסל.jpg|תבליט האנדרטה


## קישורים חיצוניים

פייסל
קטגוריה:העיר התחתית
קטגוריה:ואדי סאליב
טרמינולוגיה

**טרמינולוגיה** או **מינוח** היא תחום מחקר תאורטי שעניינו מונחים ושימושיהם. "מונחים", במסגרת הטרמינולוגיה, הם מילים, או מילים-מורכבות, המשמשות בהקשר מסוים, להבדיל מן השימוש הצר המצוי במילה, המציין אוסף הגדרות ייחודיות המשמשות במסגרת פרקטיקה מסוימת. מחקרים בטרמינולוגיה עוסקים בין היתר בשאלת היווצרותם של מונחים ויחסי הגומלין שלהם עם התרבות בה הם משמשים.

טרמינולוגיה מציינת דיסציפלינה רשמית, הלומדת באופן שיטתי את ה"שיום" וה"ייעוד" של מושגים במסגרת שדה פעילות אנושית, או תחום עניין אנושי, באמצעות מחקר וניתוח של מונחים בתוך הקשר, ולשם תיעוד וקידום השימוש הנכון בהם. מחקר טרמינולוגי עשוי לעסוק בשפה אחת, לכסות מספר שפות ("טרמינולוגיה רב שפתית", "טרמינולוגיה דו-שפתית" וכו'), או עשוי להתמקד בחקר מונחים במסגרת בין-תחומית.

## סקירה
הדיסציפלינה הטרמינולוגית מבוססת על עקרונות תאורטיים משלה ומכילה את האספקטים העיקריים הבאים:
* ניתוח המושגים ומבנה המושגים המשמשים בשדה או תחום פעילות
* זיהוי המונחים המוצמדים למושגים
* ביסוס הקשרים בין המונחים מן השפות השונות, במקרה של טרמינולוגיה דו שפתית או רב-שפתית
* כינוס מינוחים למאמר או מסדי נתונים
* ניהול מסדי הנתונים
* יצירת מונחים חדשים, במידת הצורך

בעקבות הגלובליזציה, הגיוון הלשוני דועך. אלפי שפות עומדות כבר בפני הכחדה ואחרות מתחילות לאבד את עושרן ותפקידיהן. אי אילו מאמצים לשימור הגיוון הלשוני והטמעתו ברשת האינטרנט נעשים במסגרות שונות המגייסות לצידן טרמינולוגים מתחומים שונים.

## סוגי טרמינולוגיות
קיימת הבחנה בין שני סוגים של טרמינולוגיות:
* **טרמינולוגיה [[אד הוק]]** – עוסקת במונח יחיד או במספר מצומצם של מונחים.
* **טרמינולוגיה שיטתית** – עוסקת בכל המונחים המשמשים בשדה פעילות יחיד או תחום עניין ספציפי.

טרמינולוגיה אד הוק נפוצה במקצוע התרגום, בו תרגום מהיר של מונח ספציפי או אוסף מונחים נדרש לשם פתרון בעיית תרגום ייחודית.

## טרמינולוגיה כדיסציפלינה
כדיסציפלינה הטרמינולוגיה קשורה בתרגום, ועל פי רוב מהווה אחד ממקצועות החובה הנלמדים באוניברסיטאות בחוג לתרגום או בבתי הספר לתרגום.

## תאוריות של טרמינולוגיה
* **תאוריה מסורתית** – תאוריה כללית של הטרמינולוגיה
* **תאוריות חברתיות ותקשורתיות** – סוציוטרמינולוגיה; תאוריה תקשורתית של הטרמינולוגיה
* **תאוריות קוגניטיביות** – טרמינולוגיה סוציוקוגניטיבית; טרמינולוגיה מבוססת שדה-משמעות

## ראו גם
* נומנקלטורה

## לקריאה נוספת

*Sonneveld, H, Loenning, K: (1994): Introducing terminology, in Terminology, p. 1-6
*Wright, S.E.; Budin, G.: (1997): Handbook of Terminology Management, Volume 1, Basic Aspects of Terminology Management, Amsterdam, Philadelphia, John Benjamins, p. 370


## קישורים חיצוניים


* Terminology Blog
* TermNet - International Network for Terminology
* Infoterm - International Information Centre for Terminology
* ISO Technical Committee 37 "Terminology and other language and content


*
קטגוריה:בלשנות
קטגוריה:מילונאות
ג'יימס רוטשילד

ממוזער|ג'יימס רוטשילד 
משפחת רוטשילד, משפחה של בנקאים ופוליטיקאים, הוציאה מתוכה מספר בנים ששמם **ג'יימס**.

רוטשילד
אמיל בריג

**אמיל בריג** (7 באפריל 1924 – 28 במרץ 2002) היה לוחם ישראלי בצה"ל שזכה לאות גיבור ישראל.

## חייו
בריג נולד בטרנוב שבפולין ועם פרוץ מלחמת העולם השנייה ברח מגטו טרנוב למזרח, והגיע לאחר תלאות רבות לבוקובינה. שם נתפס והובל לבור הריגה, אך נותר בין האחרונים וניצל עם ההכרזה על סיום ההוצאות להורג. לאחר מכן הוכה עד עילפון. בריג איתר את אביו ואחותו, אולם השלושה נתפסו. בהיותם על רכבת בדרך למחנה ריכוז קפצו ממנה, ויחד עם אביו ברח בריג להרי הקרפטים והצטרף לפרטיזנים. בפעולות בהן השתתף, היה עד למות אביו ובחיפושיו אחר אחותו עבר בין בתים וניצל מהתקפת חיילים גרמנים על בית שבו הסתתר. בהונגריה הצטרף לתנועת הנוער הציוני וכעבור זמן נעצר בגין פעילותו ונידון למוות. הגעת הצבא האדום מנעה את הוצאתו להורג ביום ביצוע גזר הדין. בריג התגייס לשורות הצבא האדום ולאחר סיום המלחמה עלה לארץ ישראל.

שנתיים התגורר בתל יצחק. באותה תקופה היה חבר ההגנה ובמלחמת העצמאות שירת בחטיבת גולני ולחם בעמק הירדן. ביום הכרזת העצמאות השתתף בפעולה לפיצוץ שלושת הגשרים הסמוכים לקיבוץ גשר ולאחר ששניים משלושת המטענים כשלו יצא ופוצץ את הגשרים הנותרים, פעולה שעליה זכה באות גיבור ישראל:

לאחר מלחמת העצמאות הוא השתתף בחיפושי פושעי מלחמה נאצים, באירופה. בתל אביב ייסד את משרד "קסטל" למכירת כרטיסים למופעים. בריג פרסם ספר אוטוביוגרפי הנקרא "קום והילחם".

בריג נפטר ב-2002 ונקבר בבית הקברות הצבאי קריית שאול.

## קישורים חיצוניים

* 
* 
* אמיל בריג - פיצוץ גשרי הירדן, באתר חיל ההנדסה הקרבית
* על אמיל בריג בתת-האתר "בחרנו בחיים" באתר יד ושם
* דנה קסלר, דרכו המדהימה של אמיל בריג מבור ההריגה הנאצי לעיטור המופת של צה"ל, באתר אנו, 5 במאי 2024

## הערות שוליים

קטגוריה:פרטיזנים יהודים מפולין
קטגוריה:יהודים בשואה: פולין
קטגוריה:ניצולי השואה: פולין
קטגוריה:יהודים בכוחות המזוינים של ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:עולים לאחר מלחמת העולם השנייה
קטגוריה:לוחמי חטיבת גולני
קטגוריה:מעוטרי עיטור הגבורה במלחמת העצמאות
קטגוריה:משיאי משואה ביום העצמאות: 1973
קטגוריה:ישראלים ילידי פולין
קטגוריה:חיילי חטיבת גולני במלחמת העצמאות
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1924
קטגוריה:ישראלים שנפטרו ב-2002
E45

**כביש אירופי מספר 45** (בשוודית: **Europaväg 45**, בגרמנית: **Europastraße 45**, איטלקית: **Strada europea E45**) הוא כביש בינלאומי השייך לרשת הכבישים האירופית. קצהו הצפוני ממוקם בכפר הלאפי קרסואנדו (בפינית: קַארֶסוּבָנְטוֹ) שאותו חולקות ביניהן פינלנד ושוודיה, היישוב הצפוני ביותר בשוודיה; וקצהו הדרומי הוא העיירה ג'לה שבסיציליה. 

בדרכו חוצה הכביש חמש מדינות, ועובר בערים:
* אסטרסונד
* מורה
* טרולהטן
* גטבורג
* פרדריקסהאון (מעבורת מגטבורג חוצה את מצר קטגט)
* אולבורג
* אורהוס
* פלנסבורג
* המבורג
* הנובר
* קאסל
* נירנברג
* מינכן
* אינסברוק
* בולצנו
* ורונה
* בולוניה
* נאפולי
* מסינה (מעבורת מווילה סן ג'ובאני חוצה את מצר מסינה).

E45 הוא הכביש האורכי (צפון–דרום) הארוך ביבשת אירופה, והכביש הארוך ביותר בשוודיה. החלק השוודי של הכביש, באורך 1,690 ק"מ, הצטרף למִספּוּר הטראנס-אירופי רק ב-2006, והחלפת השילוט לאורכו הסתיימה כעבור כשנה, ועלתה כ-20 מיליון קרונות. הקטע שבין המבורג ופרדריקסהאוון קיבל את הסימון ב-1992 (עד אז הוא היה E3, דרך שלמעשה הגיעה עד ליסבון). רובו של הכביש בשוודיה הוא כביש רגיל, שרוחבו אינו עולה על שמונה מטרים, והוא חולף בעיקר בשממת-יער שבה כפרים אחדים ומספר ערים קטנות. בדנמרק הכביש הוא כביש מהיר רב-נתיבי, והוא ממשיך כך בחלקו הגדול על פני יתר הארצות (שישה אוטובאנים שונים בגרמניה, שניים באוסטריה וכתריסר אוטוסטרדות באיטליה).

## קישורים חיצוניים

E45
קטגוריה:שוודיה: תחבורה
קטגוריה:דנמרק: תחבורה
קטגוריה:גרמניה: תחבורה
קטגוריה:אוסטריה: תחבורה
קטגוריה:איטליה: כבישים
קטגוריה:כבישים בין-לאומיים
סמטה

[שמאל|ממוזער|220px|סמטה [ירושלים|ירושלמית אופיינית בשכונת שערי צדק]]
[שמאל|ממוזער|220px|מבוי צר העובר בין בתים ב[שוודיה]]

**סִמטה** היא מעבר צר בין בניינים, המצוי בעיקר באזורים עירוניים, ומשמש הולכי רגל (אף כי יש מקרים של סמטאות שמשמשות נסיעת כלי רכב). מקור המילה בארמית: **סמטא**.

לעיתים סמטאות מובילות מרחוב אחד למשנהו, בין הבתים, ולעיתים הן מסתיימות במבוי סתום. סמטה יכולה לעבור גם מאחורי בניין. בערים אירופאיות רבות, הסמטאות הן מה שנשאר ממתווה דרכים עירוני שנוצר בימי הביניים. בהתפתחות האורבנית של הערים העתיקות, סמטאות אפשרו העברה ומסירה של סחורות אל אחורי הבתים. במקרים אחדים, הן היו בסך הכל רווח שהושאר במכוון בין בניינים בעת בנייתם, למשל כדי למנוע התפשטות אש בעת שרפות.

סמטאות יכולות להיות מרוצפות, סלולות או לא יותר מנתיב עפר. בתכנון העירוני המודרני לא נוהגים לתכנן סמטאות (מתוך שיקולים כאור וזרימת אוויר), אולם פעמים רבות משמרים את אלו הקיימות. ישנם אדריכלים ומתכננים שמצדדים בניצול מעברי סמטאות לשיפור האינטגרציה בין תנועת מכוניות ותנועה רגלית בשכונה. פִתחה של הסמטה אל הרחוב הממונע הוא מקום חשוב עבור דיירי הסמטה, שכן בו ניתן לחנות כלי רכב, ובו מוצב לרוב פח האשפה המשרת את הסמטה שכן רק כאן יכול רכב איסוף פסולת לפנותו וכן מתאפשרת גישה של שירותי חירום ככבאיות. מנגד, סמטאות שפתוחות בשני קצותיהן משמשות לא אחת מעבר של אנשים שאינם מדיירי המקום, מעבר שלעיתים מפר את השלווה האופיינית לסמטה.

בערים בארצות הברית סמטאות שירות (לרוב רחבות יחסית) קיימות באזורים ישנים של מסחר או של מגורים, בתוך בלוק או באחורי בניינים, ומשמשות לגישה לרכבים, חנייה, פחי זבל וכו'. ערים אירופאיות ותיקות כאמסטרדם, פריז, פראג וסטוקהולם ידועות במספר הרב של סמטאות במרכזיהן, שעוברות בין הרחובות הראשיים בזוויות שונות ומזמנות מפגשים אדריכליים שמקנים אווירה רומנטית. בערי ארץ ישראל העתיקות, הסמטאות עברו בין בתים צפופים בבנייה מזרחית או אקלקטית ושימשו לשוק, לאינטראקציות חברתיות וכמובן למגורים. במקרים רבים הן לא נשאו שמות. אלו מהן שהשתמרו משקפות את מראה העיר כפי שנראתה בתקופות קודמות, ובמקומות מסוימים הן משכּנוֹת בימינו אמנים וגלריות.

בשל המבנה הצר והנסתר-מעין שלהן, סמטאות, במיוחד במקומות שבהם הן מוזנחות (למשל אינן מוארות מספיק), מקושרות עם פשיעה מצורות שונות. לצד זאת, הִדַּרדרות מצבה הפיזי של סמטה יכולה להיות תוצאה ישירה של הפחתת השימוש בה. ומנגד, במקומות רבים בעולם סמטאות הן מוקד בילוי שופע-ברים ובתי קפה בליבן של הערים, ומרקם חיוני, הן בלימוד ההיסטוריה והן בהתרחשות עירונית בהווה.

בעיר רויטלינגן שבגרמניה נמצאת סמטה בשם רחוב שפרוירהוף, שמתהדרת בתואר "הרחוב הצר בעולם", עם רוחב של 31 ס"מ.

## ראו גם
* מבוי (הלכה)
* סמטה פלונית וסמטה אלמונית
* תיאטרון הסימטה

## קישורים חיצוניים

* 

## הערות שוליים

קטגוריה:סוגי רחובות
מחלף מוטה גור

**מחלף מוטה גור** הוא מחלף על כביש 4 במזרח חיפה, בין קריית אתא לקריית חיים, במקום המכונה **"צומת קריית אתא"** או **"צומת אתא"**.

המחלף מחבר את שדרות ההסתדרות - קטע כביש 4 במסלול צפון-דרום בין קריית ביאליק והצ'ק פוסט, עם רחוב חלוצי התעשייה העובר בין חוף מפרץ חיפה לאזור התעשייה של קריית אתא והכניסה המערבית לעיר זו.

בסמוך למחלף פועלים "ביג" ומתחמי מסחר נוספים ביניהם בורקס העגלה, וכן ישנו שוק בקרבת מקום, לצד אולמי שמחות, ושורה של תחנות אוטובוס לחיפה, קריות וצפון. כ-50 אלף כלי רכב חולפים במחלף בממוצע מדי יום. קווי מטרונית 1,2 ו-4 עצורים בסמוך לצומת.

בעבר היו במקום שני צמתי T סמוכים שנקראו במשותף "צומת קריית אתא"', אף על פי שנמצאו בשטח המוניציפלי של העיר חיפה. ב-1997 הקימה חברת התשתיות העירונית "נתיבי כרמל" ("יפה נוף") את **מחלף מוטה גור** (על שם חבר הכנסת מוטה גור שנפטר שנתיים קודם לכן), והתנועה בכיוון צפון-דרום עברה לנוע על גשר באורך 700 מטר שנמתח מעל לצומת המרומזר.

בקיץ 2009 החלו עבודות לשינוי רמפות העלייה והירידה מהגשר, שנהרסו ונבנו מחדש בתצורה שונה - ביניהן נסללו מסלולי תחבורה ציבורית (מת"צ) עבור מעבר המטרונית מתחתיו. בצמוד למחלף נמצא מחלף אתא דרום המקשר אל כביש 22. המטרונית עוברת בו בדרכה לקריית אתא ולתחנה מרכזית הקריות.

[ממוזער|350px|ימין|מחלף מוטה גור בדצמבר [2017]]

## קישורים חיצוניים

אתא, צומת
אתא, צומת
קטגוריה:רובע המפרץ
קטגוריה:קריית אתא: צמתים ומחלפים
קטגוריה:מרדכי גור
תנוחת כפיות

[שמאל|ממוזער|250px|חבורת [חתלתולים בשנת כפיות]]
תנוחת "**כפיות**" (באנגלית: **Spooning**) היא תנוחת שכיבה זוגית (או קבוצתית; המשמעות היא לרוב בהקשר של שני אנשים), שבה נחים על הצד כשגבו של האחד מופנה אל חזיתו של השני, שיכול כך לחבק אותו במצב אופקי. הדבר מזכיר סידור כפיות באגד זו לצד זו, כשהחלק הקמור של האחת נכנס בהתאמה בחלק הקעור של זו שמאחוריה. התנוחה משמשת לרוב בעת שינה זוגית, כשהצד החיצוני "מקפל" בתוכו את הצד הפנימי, בתנוחה עוברית-למחצה, ו"מגונן" עליו בעת השינה. תנוחה כזו גם מאפשרת את שטח-המפגש המרבי בין גופם של שני השותפים לשינה, כשאיברים רבים באים במגע זה עם זה. מסיבה זו היא נושאת דימוי של קרבה, אינטימיות והרמוניה.

פעמים רבות, בעוד שהצד הפנימי חש בנוח ויכול להירדם בקלות, הצד החיצוני מתקשה לחוש בנוח. בין היתר, במצב שבו הזרוע מונחת מתחת לגופו של האדם הישן לפניו, כחלק מהחיבוק, משקל גופו לוחץ על היד ומקשה על ההירדמות. בנוסף, היות שפניו של הצד המחבק מופנים אל עורפו של הצד המחובק, זרימת האוויר אל פיו ואפו של הצד החיצוני אינה תמיד חופשית ומלאה.

## תנוחת מין
שמאל|ממוזער|250px|וריאציה של יחסי מין בתנוחת הכפיות
מלבד ההקשר של התנוחה כתנוחת שינה, היא נפוצה גם כתנוחה מינית. כאן, הצד החיצוני יהיה לרוב גבר שמחדיר - בשכיבה על הצד - את איבר מינו לאיבר מינה של אישה או לפי הטבעת של גבר או של אישה. במקרים רבים הצד הפנימי מרים מעט את רגלו העליונה אל מעבר לרגלו של הצד החודר, וכך מקל עליו. גם במצב זה, כמו בשינה, החזה של הצד החיצוני יכול להיות צמוד אל גבו של הפנימי, וכך להביא אינטימיות פיזית; אולם יש ורק האגנים מחוברים. התנוחה מכונה גם "תנוחת 99".

## ראו גם

* דוגי סטייל
* 69 (תנוחה)
* התנוחה המיסיונרית

## קישורים חיצוניים

* 
*
* 

קטגוריה:זוגיות
קטגוריה:שינה
קטגוריה:תנוחות מין
גוסטב מארק גילברט

**גוסטב מארק גילברט** (באנגלית: **Gustave Mark Gilbert**. 30 בספטמבר 1911 – 6 בפברואר 1977) היה פסיכולוג אמריקאי ממוצא יהודי שהתפרסם בחיבוריו על ראשי המשטר הנאצי שנכתבו על סמך תצפיות ושיחות שניהל עם הנאשמים במשפטי נירנברג.

## ביוגרפיה
גילברט נולד בניו יורק ב-1911 למשפחת מהגרים יהודית מאוסטריה. בשנת 1939 קיבל תואר דוקטור בפסיכולוגיה מאוניברסיטת קולומביה, ובנוסף, הוסמך על ידי הוועד האמריקני לבוחנים ופסיכולוגים מקצועיים.

במהלך מלחמת העולם השנייה שירת כפסיכולוג צבאי בדרגת לוטננט, ולאחר מכן נשלח מעבר לים כקצין מודיעין, בשל ידיעתו את השפה הגרמנית.

ב-1945 נקרא לשמש כפסיכולוג עבור בכירי הממשל הנאצי שהואשמו בפשעי מלחמה ועמדו למשפט של בית הדין הבינלאומי בנירנברג. תפקידו היה לפקח על מצבם הנפשי של הנידונים, לעמוד על מצב רוח ולהבטיח ניהול תקין של המשפט. מלבד בדיקות פסיכולוגיות שנדרשו כדי לוודא את כשירותם לעמוד למשפט, ניהל גילברט שיחות ארוכות עם הבכירים הנאצים במהלך המשפט. שיחות אלו התקיימו על בסיס יום-יומי, בעת ההפסקות בדיונים, במפגשים ליליים ארוכים בתאי הנידונים וכן בסופי שבוע ובפגרות. את השיחות הללו תיעד ביומנו האישי, שכלל גם מובאות מדברי הנאשמים. תיעוד זה נעשה לאחר קיום השיחות אך לא במהלכן. בין השאר ניסה גילברט לעמוד על מניעיהם הנפשיים של הנאצים ועל יחסם לפשעים ולעדויות הקשות שנחשפו במהלך המשפט. תחילה הסתיר גילברט את זהותו היהודית מהבכירים הנאצים, אך בהמשך חשף אותה בפניהם. לדבריו, לא הייתה לכך כמעט השפעה על היחסים ביניהם והם המשיכו לשתף עמו פעולה.

פרסום ראשון של חלק מהיומן נעשה ב-1947, תחת השם "יומן נירנברג". הספר תורגם לעברית ויצא לאור בישראל בשנת 1961. באותה שנה העיד גילברט במשפט אייכמן שנערך בישראל. ב-1950 פרסם את הספר "הפסיכולוגיה של הדיקטטורה". בספר זה עשה גילברט ניסיון לצייר פרופיל פסיכולוגי של אדולף היטלר, בהתבסס על תצפיותיו ושיחותיו עם ראשי ממשלו של היטלר שישבו בכלא בנירנברג. ספר נוסף של גילברט על הרמן גרינג יצא לאור ב-1948.

לאחר מלחמת העולם השנייה טיפל גילברט באנשי צבא שסבלו מבעיות נפשיות בעקבות המלחמה ושימש כפרופסור לפסיכולוגיה בכמה אוניברסיטאות בארצות הברית. הוא נפטר ב-6 בפברואר 1977.

דמותו של גילברט זכתה לייצוג בסרטים ובסדרות טלוויזיה שעסקו במשפטי נירנברג.

## מספריו

*(1947). The Nuremberg Diary. Farrar, Straus and Company: New York.
*(1948). Hermann Göring: Amiable Psychopath. Journal of Abnormal and Social Psychology, 43, 211-229.
*(1950). The Psychology of Dictatorship; Based on an examination of the leaders of Nazi Germany. New York: The Ronald Press Company.
*(1951). Stereotype persistence and change among college students. Journal of Abnormal and Social Psychology, 46, 245-254.


## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קצינים וחוגרים יהודים בצבא ארצות הברית
קטגוריה:פסיכולוגים אמריקאים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת קולומביה
קטגוריה:משפטי נירנברג
קטגוריה:פסיכותרפיסטים אמריקאים
קטגוריה:משפט אייכמן: עדים
קטגוריה:אמריקאים שנולדו ב-1911
קטגוריה:אמריקאים שנפטרו ב-1977
אנסמבל שירה חדשה לירושלים

אנסמבל **שירה חדשה** הוא הרכב מוזיקלי ישראלי שהקים המוזיקאי אמיר פרלמן בשנת 2006.

האנסמבל הוקם במטרה לבצע ולהקליט ניגונים ופיוטים ממורשת קהילות ישראל
בעיבוד להרכב קאמרי אוריינטלי המשלב כלי נגינה אותנטיים עם כלים מערביים. 

ההרכב מבצע חומרים מקוריים שנכתבו עבור ההרכב על ידי אמיר פרלמן אף הם בהשראת המוזיקה המסורתית מקהילות אשכנז, ספרד וצפון אפריקה. מרבית מחברי ההרכב הם נגנים מסצנת הג'אז הישראלית דבר הניכר בסגנון המוזיקלי של ההרכב ובעיבוד הלחנים המסורתיים אותם ההרכב מבצע. שני אלבומים שהוקלטו במהלך פרויקט זה יצאו בחברת התקליטים מגדה מקבוצת האוזן השלישית.

## דיסקוגרפיה

;אמיר פרלמן – שירה חדשה לירושלים – 2007
בהשתתפות: אמיר פרלמן (גיטרה, עוד, בוזוקי, צ'לו ופסנתר), אורן צור (כינור), ארז מונק (כלי הקשה), זוהר פרסקו (כלי הקשה), אמיר שהאסר (כלי נשיפה), דויד אדר (מצילות וכלי הקשה).

;אמיר פרלמן – תפילות מעבר למילים – 2009
בהשתתפות: אמיר פרלמן (ניהול מוזיקלי, צ'לו ובוזוקי), אורן צור (כינור), עומר הורוביץ (קלרינט), אופיר טל – פסנתר, אבי אגבבה (כלי הקשה), דני בנדיקט (מצילות וכלי הקשה).

## קישורים חיצוניים

## הערות שוליים

קטגוריה:הרכבים קאמריים ישראליים
קטגוריה:הרכבים מוזיקליים מירושלים
יעקב מזרחי (חייל)

**יעקב מזרחי** (16 ביולי 1937, ח' באב תרצ"ז – 28 באוקטובר 1955, י"ב בחשוון תשט"ז) היה לוחם בעל עיטור הגבורה. היה שחקן הפועל ירושלים בכדורגל.

## קורות חייו
יעקב מזרחי נולד בירושלים ב-16 ביולי 1937. בגיל צעיר הפסיק את לימודיו וסייע בפרנסת המשפחה. במסגרת תנועת הפועל, היה שחקן כדורגל מצטיין ושיחק בקבוצת הפועל ירושלים בעמדת החלוץ. באחד ממשחקי הקבוצה, איבד ארבע משיניו בהתנגשות עם שחקן קבוצה יריבה במרדף אחר הכדור.

באוקטובר 1954 התגייס לשירות צבאי והיה לוחם בגדוד 890 של חטיבת הצנחנים. למרות דלקת ריאות קשה בתקופת האימונים בחר להמשיך ולשרת בחטיבה. באוקטובר 1955 השתתף במבצע אגד בכונתילה. בסיום המבצע בהצלחה ונטרול האויב, הבחין בקבוצת לוחמים והסתער עליה בגפו. מזרחי נפצע אנושות וחולץ על ידי מפקד הגדוד, אריאל שרון. לאחר מכן מת מפצעיו. אומץ הלב שהפגין זיכה אותו, לראשונה מאז מלחמת העצמאות, בעיטור הגבוה ביותר המוענק לחיילים:

מזרחי נקבר בבית הקברות הצבאי בהר הרצל.

## קישורים חיצוניים
* 
* 
* 

## הערות שוליים

קטגוריה:חללי צה"ל
קטגוריה:ישראלים במלחמת העצמאות
קטגוריה:מעוטרי צה"ל בפעולות התגמול
קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל ירושלים
קטגוריה:ירושלים: כדורגלנים
קטגוריה:מעוטרי עיטור הגבורה
קטגוריה:אישים הקבורים בבית הקברות הצבאי בהר הרצל
קטגוריה:ישראלים שנולדו ב-1937
קטגוריה:ישראלים שנפטרו ב-1955
אסאטיר

**אסאטיר** (או **ספר אסאטיר**) הוא כרוניקה שומרונית מהמאה ה-10 המתארת, בדומה לאגדה היהודית, את סיפורי התורה וסדר הדורות מאדם הראשון ועד משה רבנו מנקודת מבט שומרונית.

## שם החיבור
יש שנטו לפרש את שם הספר מלשון "נסתרות", קביעה שמתעלמת מהעובדה שהאותיות ט' ו-ת' אינן מתחלפות בניב השומרוני. לדעת זאב בן-חיים ואחרים מקור השם אסאטיר הוא בערבית (اساطير) ופירושו - 'סיפורים'.

## לקריאה נוספת
* . הספר כולל את המקור באותיות עבריות, ותרגום ומבוא באנגלית. בסוף הספר נספח -"ספר הימים".
* ;
*:(המשך), יד (ג–ד), תש"ג, עמ' 174–190
*:(סוף), טו (ב), תש"ד, עמ' 71–87

קטגוריה:ספרות שומרונית
סלים

קטגוריה:שמות פרטיים ערביים לגברים
קטגוריה:שמות פרטיים טורקיים לגברים
קטגוריה:שמות משפחה ערביים
יעקב שטיין

**יעקב שטיין** (נולד ב-15 בינואר 1956 בניו ג'רזי, ארצות הברית) הוא פיזיקאי ישראלי וחתן פרס ביטחון ישראל.

למד תואר ראשון בפיזיקה ומתמטיקה באוניברסיטה העברית בירושלים. לאחר מכן למד באותו מוסד תואר שני בפיזיקה וכתב תיזה על ניבוי טמפרטורה קריטית למוליכות-על במתכות העבר. כמו כן סיים שם תואר שלישי בפיזיקה, כאשר נושא התיזה היה מודלים פיזיקליים לרשת עצבית.

שירת ביחידה 8200 כמדען מחקר בצה"ל בדרגת רס"ן. לאחר שחרורו המשיך לייעץ למשרד הביטחון, ובשנת 1992 זכה בפרס ביטחון ישראל.

בשנים 1986 עד 1995 ניהל צוות מחקר ושימש מנהל טכנולוגיות מתקדמות בחברת אפרת טכנולוגיה עתידית (כיום קומברס), בתל אביב.
בשנים 1995 עד 1998 היה פרופסור למדעי המחשב באוניברסיטה הפוליטכנית של ניו יורק, והרצה בנושאי בינה מלאכותית, זיהוי תבניות, ועיבוד ספרתי של אותות. חיבר ספר לימוד בנושא עיבוד אותות ספרתי Digital Signal Processing a Computer Science Perspective שיצא לאור בשנת 2000. הספר מהווה טקסט סטנדרטי ללימוד עיבוד אותות לתלמידי מדעי המחשב.
באותן שנים שימש מנהל טכנולוגיות מתקדמות בחברת קומברס טכנולוגיות.

משנת 1998 שימש כמדען הראשי של חברת רד תקשורת מחשבים, ומרצה בחוג למדעי המחשב באוניברסיטת תל אביב בנושאי עיבוד ספרתי של אותות ותקשורת. ב-2012 מונה ל-CTO (מנהל טכנולוגי) בחברה והוא אחראי על ניתוח מגמות טכנולוגיות, טיפול בקניין רוחני, שיתופי פעולה מחקריים עם האקדמיה, ואחריות על פרויקטים מחקריים. מאוקטובר 2021 הוא CTO בחברת אלוט.

משנת 2014 משמש כיו"ר מאגד נפטון מאגד נפטון, המאגד הישראלי לתיכנות רשתות תקשורת.

יעקב שטיין משתתף בארגוני תקינה בתחום התקשורת הספרתית ועיבוד אותות, כגון ה-ITU-T (ארגון תקנון התקשורת של האו"ם), וה-Internet Engineering Task Force) IETF). החל משנת 2008 עומד בראש קבוצת TICTOC ב-IETF העוסקת בהעברת זמן מעל רשתות IP.

## קישורים חיצוניים
* בלוג שלו בענייני תקשורת
* אתר ספרו בנושא עיבוד ספרתי של אותות
**קורות חייו באתר הספר
* אתר חברת רד תקשורת מחשבים
* אתר חברת אלוט
* רשימת מאמרים
* קורס DSP באוניברסיטת תל אביב חלק א חלק ב חלק ג חלק ד
* 

קטגוריה:פיזיקאים ישראלים
קטגוריה:ישראלים ילידי ארצות הברית
קטגוריה:זוכי פרס ביטחון ישראל
קטגוריה:חיילי יחידה 8200
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1956
Libra Scale

**Libra Scale** הוא אלבום האולפן הרביעי של הזמר האמריקני, ני-יו. הוא יצא לאור ב-27 באוקטובר ביפן, ובעקבות זאת גם בבריטניה ב-29 באוקטובר, ובארצות הברית רק ב-22 בנובמבר 2010, תחת חברת התקליטים דאף ג'אם. מהאלבום יצאו 3 סינגלים; הלהיט האירופי שכבש את מצעד הסינגלים הבריטי, *[[Beautiful Monster]]*, הסינגל השני *Champagne Life* שתוכנן להיות דואט עם מייקל ג'קסון והגיע למקום ה-75 במצעד הבילבורד הוט 100, ו-*[[One in a Million (שיר)|One in a Million]]* שגם זכה להצלחה באירופה והגיע למקום ה-20 במצעד הסינגלים הבריטי. עם השקתו, *Libra Scale* זכה לביקורות אוהדות מצד רבים ממבקרי המוזיקה, והגיע למקום ה-9 במצעד הבילבורד 200 כשמכר מעל 110,000 עותקים בשבוע הראשון לצאתו בארצות הברית. האלבום הפך להיות הרביעי של ני-יו שנכנס לעשירייה הפותחת במצעד הבילבורד 200 בשבוע הראשון לצאתו, למרות שהוא האלבום הכי פחות נמכר שלו.

## רשימת רצועות

## מיקומי שיא

## קישורים חיצוניים

קטגוריה:אלבומי קונספט
קטגוריה:אלבומים שהופקו על ידי סטארגייט
קטגוריה:אלבומי חברת דאף ג'אם
Prospekt's March

**Prospekt's March** הוא מיני אלבום של להקת הרוק האלטרנטיבית הבריטית, קולדפליי. האלבום הופץ בתחילה באירופה וביפן ב-21 בנובמבר 2008, ובשאר העולם הוא יצא בשבוע שלאחר מכן. הוא כולל מספר רצועות שנותרו מן הפעילויות של קולדפליי לאלבום האולפן הרביעי שלה, Viva la Vida or Death and All His Friends. האלבום זמין גם במהדורת הדלוקס של *Viva la Vida or Death and All His Friends*.

עטיפת האלבום היא ציורו מקורי של הצייר אז'ן דלקרואה מהמאה ה-19, בשם קרב פואטייה. גם עטיפת האלבום *Viva la Vida or Death and All His Friends* לקוחה מאחר מציוריו המפורסמים של דלקרואה, החירות מובילה את העם. מהאלבום יצא סינגל אחד, *[[Life in Technicolor II]]*, שכשל מבחינה מסחרית והגיעה תחילה רק למקום ה-90 במצעד הסינגלים הבריטי, אך מאוחר יותר הגיע למקום ה-28 עם הפצתו כסינגל בשנת 2009. עקב אי הצלחת הסינגל הראשון, החליטה הלהקה שלא להפיץ את השיר *Glass of Water* כסינגל. נכון לינואר 2010, האלבום מכר מעל 537,000 עותקים ברחבי העולם.

## רשימת השמעה

## קישורים חיצוניים

קטגוריה:אלבומי קולדפליי
קטגוריה:מיני-אלבומים באנגלית
קטגוריה:אלבומי רוק אלטרנטיבי
קטגוריה:אלבומי כסף בממלכה המאוחדת
Doggumentary

***Doggumentary*** (שכותרתו בעבר ***Doggumentary Music and Doggystyle 2: Tha Doggumentary***) הוא אלבום האולפן ה-11 של הראפר האמריקאי, סנופ דוג. הקלטות האלבום התקיימו בין 2010 ל-2011, ולבסוף האלבום יצא לאור ב-29 במרץ 2011, תחת חברות התקליטים *Priority*, קפיטול ו-EMI. בהפקת שירי האלבום משתתפים מספר רב של אמנים ומפיקים, ביניהם לקס לוגר, וילי נלסון וקניה וסט. האלבום הגיע בהופעת הבכורה שלו במצעד הבילבורד 200 למקום ה-8, כשמכר מעל 50,000 עותקים בשבוע הראשון לצאתו. נכון לספטמבר 2011, האלבום מכר מעל 200,000 עותקים ברחבי ארצות הברית.

לפני יציאת האלבום, הודיע סנופ דוג כי האלבום יהווה המשך לאלבום הסטודיו הראשון שלו משנת 1993, Doggystyle, כשהאלבום תוכנן שיכיל 18 רצועות, כשיהיו ביניהם שירי גנגסטא ראפ, R&B ומספר שירי היפ הופ. לאחר מכן שינה סנופ דוג את שם האלבום ל-*Doggumentary*.

## רשימת השמעה

## קישורים חיצוניים

קטגוריה:אלבומי סנופ דוג
קטגוריה:אלבומים באנגלית
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי דייוויד גטה
קטגוריה:אלבומים שהופקו על ידי מייק דין
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קניה וסט
קטגוריה:אלבומי חברת קפיטול רקורדס
קטגוריה:אלבומי חברת EMI רקורדס
אוקינאווה

**אוקינאווה** היא התעתיק העברי לשם **沖縄** ביפנית (בתעתיק לטיני: Okinawa).
קשר בכל מחיר (סרט)

**קשר בכל מחיר** (באנגלית: **Six Degrees of Separation**; מילולית: שש דרגות של הפרדה) הוא סרט דרמה אמריקאי משנת 1993, בבימויו של הבמאי האמריקאי פרד שפיסי. הסרט הוא עיבוד קולנועי של מחזה משנת 1990 באותו השם מאת ג'ון גווייר, אשר היה מועמד לפרס פוליצר. עלילת המחזה נכתבה בהשראת סיפור חייו האמתיים של הנוכל המקצועי דייוויד המפטון.

## תקציר העלילה
אואיסה קיטרידג' (סטוקרד צ'אנינג), אשת חברה מהשדרה החמישית, ובעלה פלן קיטרידג' (דונלד סאת'רלנד), סוחר וספק של אמנות גבוהה, הם הוריהם של שלושה ילדים (שניים מהם לומדים באוניברסיטת הרווארד, והשלישי בבית הספר גרוטון). עולמם המיוחס אך המבודד, כמו גם מעמדם הציבורי המכובד בקרב קהילת התרבות הגבוהה, הופכים אותם לטרף קל עבור פול (ויל סמית'), נוכל מקצועי צעיר ממוצא אפרו-אמריקאי.

לילה אחד, פול, צעיר שחור, מופיע על פתח דלתם בצורה מסתורית, כשהוא פצוע ומדמם, וטוען כי הוא בנו של השחקן הנודע סידני פואטייה וידיד קרוב של בנם, סטודנט באוניברסיטה השייכת לליגת הקיסוס.

לאחר שהצליח להרשים את הזוג קיטרידג', בשיחה על ספרות גבוהה תוך שימוש בכושר ביטוי גבוה, פול מוכיח כי הוא חריף-מוח, משכיל, בעל טעם אנין ומיומנויות קולינריות מפתיעות. הזוג מוקסם מהצגת הפנים המשכנעת של פול כאליטיסט, וממחמאותיו על סגנון החיים המפואר שלהם, עד כדי כך שהם מלווים לו כסף ומאפשרים לו ללון בביתם באותו הערב.

בבוקר מזדעזע הזוג לגלות כי פול ניצל את הכסף שקיבל על מנת להזמין אל ביתם נער ליווי ולקיים עמו יחסי מין. כתוצאה מכך, מתגלה האמת על פול, כי הוא נוכל משכנע, אשר הצליח באמצעות קסמו האישי, השנינות שלו - וכן מידע פנימי מוקדם שהיה ברשותו - לחדור לדירות יוקרה רבות באפר איסט סייד, בהן מתגוררת החברה הגבוהה.

עם הזמן, מעשיו של פול הופכים לאגדה אורבנית של החברה הגבוהה, אנקדוטה שנונה להתלוצץ עליה במסיבות קוקטייל. עם זאת, הייתה לו השפעה עמוקה על האנשים הרבים אשר נתקלו בו, בכך שהוא מקשר בין כולם באמצעות החוויה המשותפת שלהם.

## צוות השחקנים
* סטוקרד צ'אנינג - לואיזה (אואיזה) קיטרידג'
* ויל סמית' - פול
* דונלד סאת'רלנד - פלן קיטרידג'
* איאן מקלן - ג'פרי מילר
* מארי בת' הארט - קיטי
* ברוס דוויסון - לארקין
* ריצ'רד מסור - ד"ר פיין
* אנתוני מייקל הול - טרנט קונוויי
* הת'ר גראהם - אליזבת'
* אריק טאהל - ריק
* אנתוני רפ - בן
* אוזגוד פרקינס - וודרוו (וודי) קיטרידג'
* קתרין קלמר - טלבוט (טס) קיטרידג'
* ג'יי ג'יי אברהמס - דאג
* ג'ו פנטאנג'לו - שוטר
* סטיב הוול - טייס

## מועמדויות לפרסים
על תפקידה בסרט זה, זכתה סטוקרד צ'אנינג במועמדות לפרס אוסקר לשחקנית הטובה ביותר.

## ראו גם
* שש דרגות של הפרדה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סרטי 1993
קטגוריה:סרטי להט"ב אמריקאיים
קטגוריה:סרטים מבוססי מחזות
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטי פרד שפיסי
קטגוריה:סרטי ג'יי ג'יי אברמס
2 of Amerikaz Most Wanted

**** הוא סינגל של הראפר האמריקאי טופאק שאקור, מתוך אלבום האולפן הרביעי של שאקור, *[[All Eyez on Me]]*. השיר, שנכתב על ידי שאקור, סנופ דוג (שמתארח בשיר) ודאז דילינגר שגם הפיק את השיר שהופץ בתור הסינגל השני מתוך האלבום, אחרי California Love. השיר נכלל באלבום הלהיטים הגדולים של שאקור, Greatest Hits בשנת 1998. לשיר יצא רמיקס שנכלל באלבום הרמיקס של שאקור מ-2003, Nu-Mixx Klazzics. כמה שנים לאחר צאתו, עלה השיר לרשת הזרמת המדיה ספוטיפיי וצבר סך של למעלה מ-86 מיליון השמעות.

## הווידאו קליפ
לשיר יצא וידאו קליפ שצולם ארבעה חודשים בלבד לפני הירי בשאקור בספטמבר 1996. ההקדמה של הקליפ מציגה פרודיה שבה מופיע הראפר ביגי סמולס בתור "פיגי סמולס" ("Piggie"), ופאף דדי בתור "באף דדי" בדיון עם שאקור בעוד שהם בזים לעצמם על אירוע הירי בנובמבר 1994. מעריצי ראפ רבים מחשיבים זאת כרגע מזעזע, שהוביל לקליפ של השיר Hit 'Em Up, ואלה הובילו לתקרית הירי הקטלנית בספטמבר 1996. למרות ששאקור אומר "*I ain't gonna kill you, Pig" ו-"Once we're homeboys, we're always homeboys*" (אני לא אהרוג אותך פיגי, ברגע שהיינו פעם חברים, אנחנו תמיד חברים"), השיר נחשב ל-diss (העלבה), בגלל האופן האירוני שבו שאקור אומר זאת כשהכוונה היא להעליב. בשיר מוגש כתב אישום נגד טופאק וסנופ דוג, בעוד שאקור בדיוק שוחרר מהכלא, ומשפטו של סנופ דוג עומד לבוא בראש. בקליפ ישנן הופעות אורח של נייט דוג ודה דוג פאונד.

## קישורים חיצוניים

## הערות שוליים

קטגוריה:שירי טופאק שאקור
קטגוריה:שירי סנופ דוג
קטגוריה:סינגלים בהוצאת אינטרסקופ רקורדס
סרט לכל המשפחה

**סרט לכל המשפחה** או **סרט ילדים** הוא סרט שסווג כסרט המתאים לצפייה לכל הגילים, ואשר מכוון לקהלי צופים מקבוצות גילים שונות (ולא, למשל, רק לבני-נוער או רק למבוגרים).

במדינות רבות בעולם קיים תהליך של סיווג סרטים, שנועד להתריע על רמות שונות של אי התאמת התוכן המוצג בהם לצפייה של ילדים ונוער, ולסייע להורים להחליט האם סרט מסוים מתאים לילדיהם. סיווגי הצפייה יכולים לקבוע כי סרט מתאים לצפייה לכל הגילים, או שסרט מתאים לצפייה רק החל מגיל מסוים, בהתבסס באופן שבו מוצגים בסרט תכנים המכילים מין, אלימות, סמים או שפה בוטה וקללות.

היותו של סרט מתאים לכל המשפחה לא מעידה על הז'אנר אליו הוא משתייך. עם זאת, קיימים ז'אנרים המזוהים בעיקר עם קהל צופים צעיר של ילדים כגון סרטי הנפשה, סרטי הרפתקאות והתבגרות, סרטי מדע בדיוני ופנטזיה וסרטים מוזיקליים, ויוצריהם יימנעו מלכלול בהם תכנים העלולים להעלות את סיווגו של הסרט.

דוגמאות לסרטים הנחשבים לכל המשפחה: "הקוסם מארץ עוץ", "הנסיכה הקסומה", "הסיפור שאינו נגמר", "צעצוע של סיפור", "מפלצות בע"מ", "צ'ארלי בממלכת השוקולד" ו"מרי פופינס".

## ראו גם

* סיווג צפייה
* צנזורה
* המועצה לביקורת סרטים

## קישורים חיצוניים

*
*
לכל המשפחה
פרופילן גליקול

**פרופילן גליקול** (באנגלית: **Propylene glycol**) או 1,2 פרופאן דיאול (1,2-propanediol) הוא תרכובת אורגנית שנוסחתה המולקולרית C3H8O2 או HO-CH2-CHOH-CH3. זהו נוזל צמיג שקוף, כמעט חסר ריח, בעל טעם מתוק חלש, סופח מים (היגרוסקופי) ומסיס לחלוטין במים, אצטון וכלורופורם. פרופילן גליקול הוא דיאול כלומר מכיל שתי קבוצות כוהל. לחומר מגוון רחב של שימושים, בהם כמונע קפיאה, כממס וכתוסף מזון.

## ייצור
פרופילן גליקול לשימוש חי מופק מהידרוליזה של פרופילן אוקסיד (CH3CHCH2O) בטמפרטורה גבוהה. ניתן להפיקו גם מגליצרול.
## שימושים
### כממס
* החומר משמש כממס לתרופות שונות הן לבליעה והן להזרקה או לשימוש חיצוני. כך למשל מכינים דיאזפאם (ואליום) שאינו מסיס במים להזרקה.
* המסת צבעי מזון ותוספי טעם.
* המסת חומרים לפיתוח סרטי צילום

### כחומר הלחה
בשל יכולתו לספוח מים מהאוויר משמש החומר לשמירת לחות של מוצרים שונים
*כתוסף מזון מלחלח, מסומן כ**E1520**.
*למטרה דומה (שמירת לחות) מוסיפים פרופילן גליקול לתרופות, מוצרי קוסמטיקה, משחות שיניים, שמפו ומוצרי טיפוח אחרים.
*שמירת לחות של טבק למקטרת
### כמונע קפיאה
החומר דומה לאתילן גליקול אך אינו רעיל ולכן משתמשים בו כנוזל קירור כאשר הנוזל אמור בסופו של דבר להגיע לביוב, לקרקע או למים.

### שימושים אחרים
* כחומר מתחלב (אמולסיפייר) באנגוסטורה ביטרס.
* כנוזל נושא בבשמים
* תוסף לשמני עיסוי
* כמרכיב בנוזל לסיגריה אלקטרונית
* במכונות עשן המפיקות עשן לאירועים
*מרכיב עיקרי בדאודורנט "סטיק"

## בטיחות
החומר הופך בגוף לחומצה פירובית שהוא תוצר טבעי של פירוק גלוקוז, חומצה אצטית וחומצת חלב: כולם חומרים המצויים ממילא כחלק משרשרת תגובות מטבוליות בתאים כך שהרעילות נמוכה מאוד. נדרש ריכוז של גרם חומר בליטר דם כדי לקבל הרעלה: ריכוז שכמעט בלתי אפשרי להגיע אליו.

## קישורים חיצוניים

* פרופילן גליקול שימוש בתעשיית נוזלי המילוי לסיגריה אלקטרונית
* MSDS (גיליון בטיחות חומרים) של פרופילן גליקול

קטגוריה:ערכים שבהם תבנית בריטניקה אינה מתאימה
קטגוריה:תרכובות אורגניות
קטגוריה:כהלים
קטגוריה:תוספי מזון
טורקס

250px|ממוזער|שמאל|ראשי מברגי טורקס בגדלים: T15-T20-T25-T30 (משמאל לימין)
[250px|ממוזער|שמאל|בורג טורקס בגודל T8 על [כונן קשיח]]
**טורקס** (**Torx**) הוא ראש מברג שצורתו הקסגרמה (כוכב בעל שישה קודקודים) המכונה בעברית, ובשפות אחרות, אף בשם "מברג כוכב". טורקס הוא סימן מסחר של קאמקר (Camcar), המהווה חלק מתאגיד טקסטרון (Textron) אחד התאגידים הגדולים בעולם. שמו הגנרי של ראש מברג טורקס הוא "מִבְלט הנעה פנימי הקסלובולרי" (באנגלית: hexalobular internal driving feature) ומספר התקן שלו בארגון התקינה הבינלאומי הוא ISO 10664. הפטנט על ראשי מברג טורקס פקע בשנות ה-90 של המאה ה-20. לטורקס קיים חתך משופר בשם "טורקס פלוס".

הודות לעיצובם, בורגי טורקס עמידים יותר להחלקת ראש המברג מאשר ראשי מברג פיליפס או ראשי מברג רגיל. בעוד שראשי בורגי פיליפס עוצבו במיוחד כדי לגרום להחלקה של ראש המברג, למניעת הידוק-יתר, ראש מברג מסוג טורקס עוצבו כדי למנוע את החלקת ראש המברג. הרקע לפיתוחו של ראש מברג טורקס הוא מברגות מומנט משוכללות יותר לשימוש במפעלים תעשייתיים. במקום להתבסס על החלקת ראש המברג למניעת הידוק-יתר, ובכך להסתכן בבליה של ראש הבורג או המברג, במברגת מומנט עם ראש טורקס ניתן להדק ברגים באותה מידת הידוק באופן עקבי. לטענת היצרן, צירוף זה מאריך את חיי ראש המברג פי עשרה, או יותר.

ניתן למצוא בורגי טורקס בשימוש נרחב במכוניות, אופנועים, בלמי אופניים, כוננים קשיחים, מערכות מחשב וכלי בית אלקטרוניים. בתחילה בורגי טורקס היו בשימוש בעיקר במקומות שבהם היה צורך למנוע פירוק החלק על ידי הצרכן, זאת כיוון שראשי מברג מסוג טורקס היו נדירים וקשה היה לרוכשם בשוק החופשי. ככל שראשי מברג מסוג טורקס נעשו זמינים יותר, פותחו גרסאות נוספות לראש טורקס, למניעת פתיחת הבורג על ידי המשתמש. לאחרונה גדל השימוש בראשי טורקס אף בתעשיית הבנייה.

## גדלים
גודל ראשי טורקס מסומן באות הלטינית T ולאחריה ספרה. מספר קטן יותר מסמל גודל קטן יותר של ראש המברג, הנמדד מקודקוד אחד לקודקוד המרוחק ממנו. גודלי טורקס נפוצים הם T10, T15, ו-T25, אף שקיימים ראשי טורקס עד לגודל T100. אך ורק ראש מברג טורקס המתאים בדיוק לראש הבורג, יכול להניעו ללא סיכון של נזק שחיקה בראש המברג או הבורג. אותם גודלי טורקס משמשים אף בבורגי תקן SAE או תקן מטרי.
ממוזער|סט של מברג טורקס ידני של חברת גולבי
לטורקס אף ראשי מברג בגרסה "חיצונית" (שבה ראש הבולט הוא תבליט בצורת כוכב משושה וראש המברג הוא שקע באותה צורה). גודלי ראש טורקס אלה מסומנים באות E ולאחריה ספרה.

## גרסאות
150px|ממוזער|שמאל|ראשי מברג "טורקס מאובטח" בגודל T8 ו-T40
150px|ממוזער|שמאל|ראש מברג "טורקס חיצוני"
* בגרסה הידועה בשם "טורקס מאובטח" (Security Torx או Tamper-Resisant Torx, ואף Torx TR) במרכז ראש הבורג קיימת בליטה המונעת שימוש בראש מברג טורקס תקני.
* "טורקס חיצוני" היא גרסה בה לראש הבורג צורה של ראש מברג טורקס ולהידוקו יש להשתמש במפתח טורקס בצורת שרוול (בוקסה). גרסה זו נמצאת לרוב בכלי רכב. ניתן לפתוח ברגים אלה אף במפתח אלן (Allen key). 
* "טורקס פלוס" היא גרסה לבורגי טורקס ששווקה לראשונה בתחילת שנות ה-90, לאחר שפקע הפטנט על ראש מברג טורקס. גרסה זו נועדה לאפשר הידוק הבורג במומנט כוח גדול יותר, ולמזער בלייה. ניתן להדק באופן חלקי בורגי "טורקס פלוס" (Torx TX) בראש מברג טורקס תקניים, אולם הידוק במומנט מלא יכול להיעשות רק בראש מברג בגרסת טורקס פלוס. מנגד, לא ניתן להשתמש בראש מברג טורקס פלוס לצורך הידוק בורגי טורקס תקניים.

## קישורים חיצוניים

## הערות שוליים

קטגוריה:מברגים
הבריחה הגדולה (סרט)

שמאל|ממוזער|250px|מסלול המנהרה דרכה נמלטו האסירים
**הבריחה הגדולה** הוא סרט קולנוע אמריקאי משנת 1963, המבוסס על בריחתם של שבויי בעלות הברית ממחנה השבויים הגרמני סטלאג לופט III במלחמת העולם השנייה במרץ 1944.

הסרט בכיכובם של סטיב מקווין, ג'יימס גארנר וריצ'רד אטנבורו מבוסס על ספר בעל שם זהה מאת פול בריקהיל המתאר את הבריחה ההמונית ממחנה השבויים סטלאג לופט III בז'אגאן שהייתה אז חלק מגרמניה. הדמויות בסרט מבוססות על אנשים אמיתיים.

## תקציר העלילה
שבויי מלחמה מצבאות בעלות הברית מרוכזים במחנה מעצר חדש ובו סדרי שמירה קפדניים. בתוכם נמצאים שבויים שניסו להימלט פעמים רבות ממחנות מעצר גרמניים וצברו ידע וניסיון רב בתחום הבריחות. עם הגיעם למחנה הם מתחילים לארגן בריחה המונית דרך מנהרות. במקביל לחפירת המנהרות נעשית עבודת הכנה של זיוף מסמכים ואגירת ציוד עבור הנמלטים.

המנהרה הראשונה באורך מאות מטרים מתגלית במקרה על ידי השומרים הגרמנים. גילוי המנהרה בשלב מתקדם כל כך גורם לארצ'יבלד אייבס שכבר נכשל בניסיונות בריחה קודמים לאבד תקווה. הוא רץ לעבר גדר המחנה והשומרים יורים בו למוות. באותו לילה מצליח קפטן הילטס לברוח כדי להשיג מידע על הסביבה, ולמחרת הוא מסגיר את עצמו ומוחזר למחנה. האסירים עוברים לחפור את המנהרה השנייה הנמשכת לאורך מאות מטרים ומגיעה עד לחורשה הסמוכה למחנה.

בליל הבריחה מצליחים 76 אסירים לצאת דרך המנהרה עד שהיא מתגלה. הם מתפצלים ומתחילים לברוח, אך רובם נתפסים או נהרגים. 50 מהאסירים שנתפסו נורים למוות על ידי אנשי הגסטפו.

## צוות השחקנים
* סטיב מקווין – קפטן וירג'יל הילטס, טייס אמריקאי
* ג'יימס גארנר – בוב הנדלי, אחראי על השגת ציוד
* ריצ'רד אטנבורו – רוג'ר בארטלט, מפקד טייסת בריטי, אחראי על פעולות הבריחה
* צ'ארלס ברונסון – דני ולינסקי, טייס פולני, אחראי על חפירת המנהרה
* ג'יימס קובורן – לואיס סדג'וויק
* ג'ון לייטון – ויליאם דיקס, אחראי על חפירת המנהרה
*ג'יימס דונלד – קפטן רמזי, קצין בריטי, מפקד האסירים במחנה
*הנס מאסמר – קפטן ון-לוגר, מפקד המחנה הגרמני
*דייוויד מק'קלום – אריק אשלי-פיט
*גורדון ג'קסון – סנדי מק'קדונלד
*אנגוס לני – ארצ'יבלד אייבס
*דונלד פלזנס – קולין בליית', אחראי על זיוף התעודות

## התגובות לסרט
הסרט זכה להצלחה רבה עם יציאתו לאקרנים, ואף היה מועמד לפרס גלובוס הזהב בקטגוריית סרט הדרמה הטוב ביותר לשנת 1963.

גם בשנים שלאחר מכן נחשב הסרט כמבוקש. הוא זוכה להקרנות בטלוויזיה הבריטית במיוחד בתקופת חג המולד. בסקר שנערך בבריטניה בשנת 2006 נבחר הסרט כאחד המועדפים לצפייה כסרט משפחתי בחג המולד.

ב-2009 חזרו שבעה מהשבויים למחנה לציון 65 שנה לבריחה וצפו בסרט. לדבריהם, המחצית הראשונה של הסרט מתארת בצורה אותנטית את החיים במחנה אם כי אחד מהם מתח ביקורת על הצגת דמותו של הילטס בצורה זוהרת ומשועשעת מדי בעוד שהאירועים עצמם היו קשים וכואבים עבור אלו שחוו אותם.

## קישורים חיצוניים

* 
* The Great Escape Locations Site 

## הערות שוליים

קטגוריה:סרטי 1963
קטגוריה:סרטי דרמה אמריקאיים
קטגוריה:סרטים אמריקאיים המבוססים על סיפור אמיתי
קטגוריה:שבי במלחמת העולם השנייה: סרטים
קטגוריה:בריחה מכליאה בקולנוע
קטגוריה:סרטי סטיב מקווין
קטגוריה:סרטי ג'יימס גארנר
קטגוריה:סרטי צ'ארלס ברונסון
דברי ימי האופל

**דברי ימי האופל** (באנגלית: **Chronicles of Ancient Darkness**) היא סדרת ספרי פנטזיה היסטוריים שכתבה מישל פייבר, המתארים את עלילותיו של נער בשם טוראק, שנאלץ לשרוד לבדו ביער שורץ סכנות לאחר שאביו נהרג. בסדרה שישה ספרים, ששלושה מהם תורגמו לעברית בהוצאת כתר.

## עולמו של טוראק
בעולמו של טוראק, שמבוסס בעצם על העולם של תקופת האבן, רוב האנשים חיים בשבטים, שמעניקים להם ביטחון  וכל אנשי השבט עובדים ביחד כדי לשמור על שלמותו. לכל שבט יש חיית שבט, שתפקידה הוא לשמור עליו, ועל שמה הוא נקרא (למשל "שבט העורב", "שבט הזאב" וכדומה). בנוסף, לכל שבט יש מנהיג שמטרתו לקבל החלטות עבורו, אך סמכויותיו מוגבלות, והוא לא יכול לפקד על כל אדם בו. לכל שבט יש גם "מג" (סוג של מכשף, שמאן או חוזה עתידות) ראשי, שמשתמש בכוחותיו לטובת השבט - למשל על ידי חיזוי העתיד, מציאת פריטים שהשבט זקוק להם ועוד. לכל שבט יש קעקוע משלו, בדרך כלל על הפנים, ולכל בני השבט יש את הקעקוע הזה. ישנם שבטים נודדים, ושבטים שנשארים כל הזמן באותו מקום. בדרך כלל הגברים שבשבט יוצאים לצוד מחוץ לתחום המחנה, והנשים נשארות עם הילדים במחנה, מבשלות, מתקנות ותופרות בגדים ועוד.

## דמויות מרכזיות
* טוראק - גיבור הספר. טוראק הוא ילד משבט הזאב, שאמו מתה בלידתו ואביו נהרג על ידי דוב כמה שנים לאחר מכן. לאחר מות אביו טוראק יוצא למסע ארוך שמטרתו להציל את אנשי היער.
* רן - בת שבט העורב. רן היא ציידת מוכשרת שלומדת כישוף מהמכשפת הבכירה בשבטה. רן היא חברתו הטובה של טוראק והיא הצטרפה למסעו.
* זאב - שמו של זאב שמלווה את טוראק במהלך הסיפור. כל להקתו נהרגה בשיטפון, וטוראק אימץ אותו.
* פין-קדין - ראש שבט העורב. פין-קדין הוא דודה ואביה המאמץ של רן, והוא אדם חכם וכריזמטי.
* סיאן - המכשפה הבכירה של שבט העורב.
* פה - אביו של טוראק. פה הוא מרפא ומכשף בשבט הזאב. הוא גידל את טוראק ביער הרחק מבני אדם.
* סשרו - מכשפת חזקה של שבט הצפע. סשרו היא אישה יפה אך בוגדנית, מרושעת ותחמנית.
* טיאזי - המכשף של שבט האלון  והאדם החזק ביותר ביער. טיאזי הוא סאדיסט, ואדם סכסכן ומרושע, שתאב לשליטה.

## הספרים בסדרה
* אח זאב - 2004
* הולך הרוח - 2005
* טורף הנשמות - 2006
* Outcast - 2007
* Oath Breaker - 2008
* Ghost Hunter - 2009

## קישורים חיצוניים
* 

קטגוריה:סדרות ספרי פנטזיה
החיים הכפולים של וולטר

**החיים הכפולים של וולטר** (באנגלית: **The Beaver**, בתרגום חופשי: "הבונה") הוא סרט דרמה/קומדיה אמריקאי משנת 2011 בבימויה של ג'ודי פוסטר, אודות וולטר בלק (מל גיבסון), מנכ"ל חברת צעצועים, שמתקשר עם סביבתו בעזרת בובת יד. בסרט משחקים בנוסף הבמאית ג'ודי פוסטר, אנטון ילצ'ין וג'ניפר לורנס. הסרט זכה לביקורות מעורבות, אך משחקו של גיבסון זכה לתשבחות.

הסרט יצא בארצות הברית בתפוצה מוגבלת ב-6 במאי 2011, וברחבי בריטניה ב-17 ביוני באותה שנה. בישראל הסרט יצא ב-19 במאי באותה שנה.

## צוות שחקנים

## עלילה
וולטר בלאק הוא מנכ"ל של חברת צעצועים גדולה שבדרכה לפשיטת רגל וסובל מדיכאון. אשתו, מרדית' מסלקת אותו מביתם, לשמחתו של בנו הגדול פורטר. וולטר עובר להתגורר בבית מלון ולאחר כמה ניסיונות התאבדות כושלים הוא מפתח אישיות שנייה במוחו בדמות בובת יד בצורת בונה, אותה הוא מצא באשפה. וולטר חובש את בובת היד בקביעות ומתקשר עם הסובבים אותו רק בעזרתה. הוא חוזר הביתה, משלים עם מרדית' ועם בנם הקטן הנרי, אך לא עם פורטר. בנוסף, עסקי החברה גדלים לאחר שוולטר מייצר קו צעצועים בדמות בובת הבונה.

פורטר מקבל תשלום עבור כתיבת עבודות לחבריו בבית הספר ונורה, אחת מהתלמידות שלומדות עם פורטר, מבקשת ממנו לכתוב עבורה נאום לסוף שנת הלימודים. פורטר מתאהב בנורה, שלפני כמה שנים איבדה את אחיה, בריאן ומרגיש שבעקבות המקרה היא יותר מאופקת ולא נותנת ליצרתיות שלה להתבטא. ובינתיים פורטר עצמו מובך מאביו, שמתקשר אך ורק בעזרת הבובה שעל ידו. פורטר מנסה לגרום לנורה "להחלים מהטרגדיה" דרך כתיבת המשפט "נוח על משכבך בשלום בריאן" באמצעות גרפיטי, אך נורה כועסת עליו והמשטרה עוצרת את השניים.

מרד'ית עוזבת את הבית עם שני הילדים לאחר שהבינה שוולטר שיקר לה והבובה היא לא חלק מתהליך טיפולי כמו שוולטר סיפר לה בהתחלה והיא חושדת שהוא סובל מהפרעת זהות דיסוציאטיבית, ושהבונה משתלט בהדרגה על אישיותו.

חלק מהאישיות המקורית של וולטר מבינה כמה נזק הוא הסב למשפחתו ומנסה להיפטר מהבונה במטרה לחזור לחיים רגילים, אך "הבונה" מתנגד. לבסוף, וולטר כורת את ידו בעזרת מסור ובכך הוא מצליח להיפטר מאישיות הבונה. לאחר שהוא עובר ניתוח משקם, הוא מקבל יד תותבת ומתאשפז בבית חולים פסיכיאטרי.

נורה משלימה עם פורטר ומתחילה להקריא את הנאום שהוא כתב עבורה באירוע הסיום בבית הספר, אך עוצרת באמצע, מתוודה שלא היא כתבה אותו. במקום זאת, היא מדברת עם הקהל על חשיבותה של האמת ועל הטראומה שנגרמה לה בעקבות מותו של אחיה שנים קודם. בעקבות הנאום, פורטר מבין כמה אביו חשוב לו ומשלים איתו.

בסוף הסרט וולטר עובר את השיקום ומתחיל לחיות חיים רגילים.

## הפקה
עם תקציב של 21 מיליון דולר, הסרט צולם בניו יורק ובוואצ'סטר קאנטרי. צילומי הסרט הסתיימו בנובמבר, 2009. את דמותו של וולטר היו אמורים לגלם סטיב קארל וג'ים קארי שנשרו במהלך הפקת הסרט.

## ביקורות והכנסות
הסרט זכה לביקורות מעורבות וחיוביות עם ציון בינוני של 65% על פי מדד האתר "Rotten Tomatoes". ברם, מל גיבסון קיבל ביקורות חיוביות על הופעתו בסרט. בנוסף, הבלוגר ברנדון קולני הילל את תסריט הסרט.

הסרט נחשב לכישלון כלכלי. הוא יצא בתפוצה מוגבלת ב-6 במאי 2011 שבו הוא הכניס כ-104 אלף דולר מ-22 אולמי קולנוע. זוהי הפתיחה הגרועה ביותר לסרט שג'ודי פוסטר ביימה.

## קישורים חיצוניים
* 

* 
* 
* 
* 
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטי קולנוע בכיכובן של בובות
קטגוריה:סרטים על קטועי גפיים
The Scientist

"**The Scientist**" הוא שיר של להקת הרוק הבריטית קולדפליי. השיר יצא בתור הסינגל השני מתוך אלבום האולפן השני של הלהקה, *[[A Rush of Blood to the Head]]*. השיר בנוי סביב בלדת פסנתר, כשמילות השיר מספרות על הרצון של בן אדם לאהוב ולהתנצל. השיר, שנכתב על ידי כל חברי הלהקה, הגיע למקום ה-10 במצעד הסינגלים הבריטי והופץ בארצות הברית בשנת 2003 בתור הסינגל השלישי מתוך האלבום. הקליפ לשיר שמופיע גם באלבום ההופעה של הלהקה Live 2003, זכה בשלושה פרסי VMA.

## קומפוזיציה
כריס מרטין, סולן הלהקה, אמר כי כתב את *The Scientist* לאחר שהקשיב לשירו של ג'ורג' האריסון, *All Things Must Pass*. השיר הוא בלדה המונחית על ידי פסנתר שמתנגן בריף. בסוף השיר ניתן לשמוע גם גיטרה חשמלית.

מילות השיר מרמזות את חוסר האונים של האדם אל מול האהבה. מהשיר משתמע כי אותו אדם רוצה "לחזור להתחלה" ("*take me back to the start*"). השורות הראשונות של השיר מדגישות התנצלות: "*Come up to meet you/tell you I'm sorry/you don't know how lovely you are*". בהערות שבאלבום *A Rush of Blood to the Head* צוין כי "המדען" (The Scientist) הוא דן קילינג, האמן והרפרטואר שהחתים את הלהקה בחברת התקליטים פארלופון.

## גרסאות כיסוי
לשיר יצאו גרסאות כיסוי רבות. איימי מאן ביצעה גרסת כיסוי ששוחררה במהדורה מיוחדת מתוך אלבומה, *Lost in Space*. בין האמנים שביצעו את השיר הם נטשה בדינגפילד, אימון ואבריל לאבין, שביצעו את השיר בתחנת הרדיו של *ג'ו הילי*. כמו כן, גם הזמרת בלינדה קרלייל ביצעה את השיר בתוכנית הטלוויזיה *Hit Me Baby One More Time* שבערוץ *ITV1*. האקורדים לשיר שוכפלו על ידי הלהקה סם 41 בשירה *Pieces*. בפרק הרביעי בעונה הרביעית של "Glee" בוצע שיר זה.

בשנת 2014, כחלק מסיבוב ההופעות שלה, ביצעה הזמרת האמריקאית מיילי סיירוס גרסת כיסוי לשיר זה.

## מיקומי שיא

### מצעדים שנתיים

## קישורים חיצוניים
* 

* הקליפ לשיר באתר יוטיוב.

## הערות שוליים

קטגוריה:שירי קולדפליי
קטגוריה:שירים באנגלית
קטגוריה:שירים שנכתבו על ידי ויל צ'מפיון
קטגוריה:שירים על מדע
קטגוריה:בלדות משנות ה-2000
קטגוריה:בלדות רוק
קטגוריה:שירי רוק
קטגוריה:זוכי פרס הווידאו קליפים של MTV לבימוי הטוב ביותר
קטגוריה:שירי פלטינה כפולה בממלכה המאוחדת
קטגוריה:סינגלים בהוצאת פרלופון
קטגוריה:סינגלים בהוצאת קפיטול רקורדס